Document ID: /roh_data/filtered/fineweb-2-filterrobots_roh.jsonl.gz/9978

Il gudogn è s'augmentà per 7% sin 190 milliuns euros. Sco quai ch’Adecco communitgescha, hajan tut las spartas pudì augmentar lur svieuta. Il meglier èn las fatschentas idas sin la Peninsla Iberica nua ch’Adecco ha nudà in plus da 11%. Sa reducida è la svieuta dentant en l'America dal Nord, il segund grond martgà.
Signal per economia en general
Il resultat d’Adecco è in bun segn per la creschientscha economica. Il svilup d’intermediaturs da persunal gronds è numnadamain in indizi per la prosperitad economica. Sche las interpresas fan dapli fatschenta, èn en emprima lingia lavurers temporars dumandads.
RR novitads 09:00